Здравейте! 
 Имам въпрос свързан с подмяна на батерия на таблет  
 samsung galaxy tab 3 t310  8 инча. 
 Таблета е купуван отдавна , но е ползван много независимо, че е добре пазен.  Сега, последният работи с оригиналната си батерия, но около 8-10 минути и се изключва сам. Явно е дошло времето да се подмени с нова.   
 закупена е от София нова батерия, но на нея липсва емблемата на Самсунг и последната е китайско производство. При подмяната с новата( китайска) Таблета въобще не се включва, нито последната може да се зарежда. 
 Навежда ме на мисълта, че оригиналната има някакъв чип,чрез който се включва, докато китайската го няма и от това е проблема. Четейки  из интернет попаднах на текст свързан с този тип батерия в който се казва, че има вграден чип. Навярно е това причината за да не може да се включи таблета. Разликата в двете батерии е тази, че на оригиналната, на стикера с големи букви е изписано samsung, докато на китайската, мястото на надписа е празно(бяло поле) но под него е написано: "made in shina'" 
 Независимо че таблета е много стар, собственикът иска да си го ползва и не е съгласен да купува нов таблет. Какво е мнението Ви по въпроса? Ето снимка на оригиналната батерия. На китайската липсва само логото samsung
 


  
 


 samsung galaxy tab 3 t310 
 


 Цитат:
 


 
 "За да смените тази батерия ще Ви е нужно съдействие от специализиран сервиз за мобилни телефони!
 


 Ако все пак решите да си я смените сами: 
 НЕ се опитвайте да премахнете старата батерия с предмети като: отвертка, нож, макетно ножче и други остри предмети. 
 НЕ нагрявайте батерията със сешоар или пистолет за горещ въздух. Вероятността батерията да експлодира е голяма! 
 НЕ гледайте как го правят по многобройните клипове в youtube, всички участници там са професионалисти, на които нещата винаги им се получават, но ако вече сте изгледали няколко клипове и се чувствате уверен, можете да успеете да се справите и сами!
 


 
 Всички оригинални батерии имат вграден чип защита, който не позволява презареждане, той автоматично спира зареждането, когато процентите достигнат максималните 100% и обезсмисля оставянето на телефона в зарядното за цял ден или денонощие." 
  
 

 
Въпрос за смяна на батерия на таблет
Сдвоените проводници по цвят - ясно, да издържи ток по-голям от 2А. Линиите са плюс, термистор и общ. Вътре има мини платка с ИС и два мосфета. Единият следи ниво на разряд 3.25v, a другия презаряд - 4.2v. При тези прагове те задействат и пазят акумулатора от дълбок саморазряд или презаряд.. Термисторът информира контролера на зарядното - един вид да не прегрее над 45'С по време на зареждане.
 


 Скалпел в ръка и оперирай стария акум. Извади въпросната платка за донор и слепи към китайското менте. Внимателно с скалпела. Превантивно бих закачил с крокодили към конектора захранване от лабораторник на 4v и 2А ограничение, след което включване на таблета.
 


 Как-то так.
 

А защо не купихте оригинална батерия? 
 https://www.citytel.bg/battery-samsung-galaxy-tab-3-t310
 


 Ако както казваш има някакъв чип, много вероятно ментето или да няма такъв или да не е сработил, значи според мен я върнете на продавача.
 


 За протокола - Всички батерии за телефони, таблети и т.н. се правят в Китай. 
 

Не е купил оригинална, защото такава са му предложили. Не съм я купувал аз, а и собственика не разбира от ремонти.
 


 Аз нищо не казвам. Само съм цитирал какво е написано в български сайт по въпроса с чипове за батерии. За връщане няма как да стане защото в понеделник си пътува за Англия. Човека там живее от 32 години.
 


 По последната точка. 
 


 Не всички батерии се произвеждат от Китай. 
 

Това ми е достатъчно за да го направя. Много съм ти благодарен, защото не се сетих за тази операция. 
 

А като върнете старата нещата оправят ли се(или майсторът прецака таблета като го отвори)?Имаше ли въобще някакъв заряд в новата батерия,на волтметър какво показва?
 

"Сега, последният работи с оригиналната си батерия, но около 8-10 минути и се изключва сам"
 


 В поста съм написал какво става като върна оригиналната. Оправят се,да. Тръгва, но кара 4-5 минути и изключва. Работено е много със таблета и и е време да се замени с нова батерия. Майсторът не може да прецака таблета с отварянето, защото това му е работата. Ако беше го погледнал, веднага щеше да разбереш, че задния капак е от хубава пласмаса и се закрепва с малки чопчета към корпуса много добре. Новата батерия има заряд проблема е в това, че няма малката платчица в нея както при оригиналната на samsung. Утре ще е готов като направя интервенцията. Аз не знаех че в самата батерия на този модел има такава платка. Иначе щях да предупредя човека освен оригинална, друга да не купува.
 

Това беше готино,понеже таблета е качествено изработен-майстора не може да го прецака.Виждал съм двете болтчета на айфон,който държат дисплея,скъсани защото майсторът ги е напънал на обратна посока.Не е ли качествена изработка айфона и на майсторът не му ли е това работата?
 

Този ви пост няма нищо общо с моя въпрос. А и самият той е разрешен от Профруит. И съм го отбелязал като такъв.
 
